Magyar felirat: Brigi (brigichan@hotmail.com)
[A Girl's Day énekesnője, Hyeri megdöbbentő vallomást tesz!]
Énekesnő vagyok.
De mindenkitől azt hallom, hogy szörnyű színésznő vagyok...
Nem gondolják, hogy az egész jó alakítás volt?
Mindenki azt mondta, hogy csinos vagyok, aranyos, és az evés királynője, de most...
Nem kapok mást, csak gyűlöletet!
Új dolog még nekem ez a színészkedés!
Egy nap az alakításom...
Javulni fog!
[Hyeri azt állítja: "Komoly színésznőként fogok újjászületni!"]
Egy színésznőnek nem kellene foglalkoznia ilyesmivel. Ugye, nővérkém?
- Nővérkém? - Át fogsz...
- Én vagyok az ő 17 éves menedzsere, Kim Hajae. - Nem, nem az!
1988-ban született!
[A Seonam Leánygimnázium detektívjei] ~ 7. rész ~
Mondjátok...
Ti vagytok azok a detektívlányok?
- Szoktatok ti itt takarítani? - Teljesen tiszta minden!
Teljesen?
Na jó, csak úgy-ahogy.
Ez megnyugtató.
Kérlek, mondd el, miért szeretnél segítséget kérni tőlünk!
Egy szívességet szeretnék kérni tőletek.
Azt hallottam, különleges kéréseket is szoktatok teljesíteni.
Szívességet szeretnél kérni?
Honnan hallottál rólunk?
Hallottam pár jó dolgot rólatok, mivel megoldottátok Haeni ügyét.
Néhány lány cseverészett rólatok, ezért gondoltam, hogy talán tudnátok segíteni nekem.
- Van valami, amit szeretnék megtalálni. - Akkor a legjobb helyre jöttél!
Mondd csak, mi volna az?
Meg tudnátok keresni a plüssfigurámat?
A plüssfigurádat?
Így van, egy plüssfigurát.
Ajándékba kaptam, ezért nagyon kedves a szívemnek.
Nos, ilyesmit nem igazán szoktunk csinálni...
Lányok, azt hiszem, szükséges egy rövidke megbeszélést tartanunk erről!
Igen, szerintem is.
Azt mondta, plüssfigura? Ugye nem csak képzelődtem?
- Igen, tényleg azt mondta. - Tényleg muszáj elvállalnunk?
- De mégis csak felkérésről van szó! - Mi?
Tudom, hogy szereted beleütni az orrod mások dolgába, de annyira azért nem vészes a helyzet, ugye?
Lehet, hogy számotokra jelentéktelennek tűnik, de számomra nagyon fontos.
- Mennyire fontos lehet egy plüss? - Maradj csendben! Még meghallja!
- Biztos fontos kérés lehet számára... - Igaza van, nem vall rád ez a viselkedés!
Maradjunk csendben, és hallgassuk végig őt!
Mit mondjunk neki?
- Mit mond? Ti halljátok? - Gyakorlatilag ellopták tőlem.
Ellopták?
[felvételi előkészítő iskola]
Hazafelé tartottam a különórám után. Olyan este 11 körül lehetett...
A lakásunk előtt szállok ki a kocsiból, az út többi részét pedig gyalog teszem meg.
Mivel minden nap megteszem ezt az utat, nem is gondoltam volna, hogy ilyesmi történik.
Szóval séta közben zenét hallgattam a mobilomon.
Park Seyu!
Seyu?
Igen? Engem keres?
Te vagy a másodikos Park Seyu, a Seonam Leánygimnázium hármas osztályából?
Igen. Honnan ismer engem?
Sürgős dologról van szó! Használhatnám a telefonodat?
Persze.
Ez volt az.
Szóval... csak úgy fogta a plüsst, és elszaladt?
- Mi a fene? - Igen, így volt.
Egyszerűen csak elvette a plüssfigurát, ami a telefonomon lógott.
Más nem a telefont vitte volna el?
- Mondtam, hogy fura. - Tényleg az.
Ugye?
Maradj csendben! Gondolkozok!
Hogy fogjátok megkeresni?
Ha megígéritek, hogy megtaláljátok, hajlandó vagyok fizetni a szolgálataitokért.
Nem szükséges fizetned nekünk!
A mi nyomozó csapatunknak az az alapelve, hogy segítsünk megoldani mások gondjait és problémáit.
Miről beszélsz? Az előbb még nem is voltál biztos...!
Mi van?
Jól van, akkor megkeresitek nekem? Köszönöm!
Persze, de fel kell tennünk néhány alapvető kérdést.
És küldened kell egy képet is a plüssről, világos?
Miféle figura volt az?
Amint látjátok, olyan, mint egy rózsaszín nyuszi.
Ha megnyomjuk a hasát, akkor zenél.
Nem tudom, mi a dal címe, de emlékszem a dallamára.
- Le tudom játszani nektek. - A telefonnal együtt vetted?
Nem, külön kaptam.
De szerettem volna megtartani, ezért hozzákötöttem a telefonomhoz.
Értem... Úgy tűnik, rettentő mód ragaszkodtál hozzá.
Esetleg... megkérdezhetjük, kitől kaptad?
Szükség van arra... hogy ezt tudjátok?
Talán... a barátodtól kaptad?
Nem, azt kétlem! Hiszen ő híres mintadiák!
Miért? Egy mintadiáknak nem szabad járnia senkivel?
Nos...
Sajnálom, ha megbántottalak...
A volt barátomtól kaptam. Ajándék volt, néhány ruhával együtt.
A ruhák forgalmazója egy különleges rendezvényen osztogatta a figurát.
Az első száz vásárló kapott ilyen nyuszit.
Akkor tudod, honnan származnak a ruhák?
Nem ismerem a márkát, mert egy tengerentúli webáruházból lett vásárolva.
A címke alapján nem lehet megállapítani a márkát?
Azt eldobtam, miután szakítottunk.
De tényleg szükség van erre?
- Nem tudnátok csupán a hölgyet megkeresni? - Igen, igazad van.
Akkor mit szólnál hozzá, ha felvennénk a hölgy adatait?
Hajae?
Bocsássatok meg, de most mennem kell az órámra! Jöjjek vissza máskor?
Vagy találkozhatunk valahol az iskolán kívül is.
Persze, az jó lenne.
El se hiszem, hogy eljött hozzánk!
Tudjátok, ki ő?
A suli legtöbb tanulója tudja, hogy ki ő!
Osztályelső a másodévesek között.
- És vélhetően jövőre is az lesz. - Ő a Seonam gimi krémjének krémje!
Egészen más világban él, mint mi.
Az egész iskolában neki vannak a legjobb jegyei.
- A tanárok egyszerűen imádják! - És még barátja is volt...!
Elég! Minél többet mesélsz róla, annál szánalmasabbnak látszunk mi!
- A magad nevében beszélj! - Na mindegy!
Most, hogy személyesen is találkoztam vele, úgy tűnik, nem is annyira különbözik tőlünk.
Azt hiszem, minden okos ember természeténél fogva ingerlékeny.
Én csak veled vagyok ilyen!
Lányok, figyeljetek!
Most, hogy új esetet kaptunk, derítsük ki, hol kezdjük a nyomozást, és vágjunk bele!
Hol kezdjük a kutakodást?
Először is nem gondoljátok, hogy jobban utána kellene néznünk a figurának?
Igen, igazad van. Több infóra van szükségünk róla!
Emellett át kell fésülnünk a bűntény helyszínét is!
Azt mondta, a hölgy először a nevéről kérdezte, mielőtt elvette volna tőle a figurát.
- Vagyis...? - Előre kiszemelte magának Seyut.
Ezért meg kell ismernünk Seyu barátait és ismerőseit is!
Jól van, akkor Chaeyul feladata lesz Seyu környezetének feltérképezése!
- Következő pont! - Miért az enyém?
Én a volt barátjára gyanakszom. Mi van, ha ő áll az egész mögött?
Igen, én is úgy érzem, hogy a volt barátja valahogy érintett ebben.
Akkor Yehi és Seongyun elindulhat ezen a vonalon.
Én pedig Hajae-nek fogok segíteni abban, hogy a figuráról és a helyszínről minél többet megtudjunk.
Hékás, miért az én feladatom a háttér-információk gyűjtése?
A nyomába kell szegődnöd, hogy megfelelő profilt készíthessünk róla!
- Tehát? - Nem érted?
Tisztában kell lenned a jellemével, ha megfelelően követni tudd őt!
Személyiség szempontjából te állsz közülünk a legközelebb Seyuhoz,
ezért neked kell feltérképezned a hátterét!
Ez most mi? Most csak szívat? Úgy érzem, csak át akarnak verni!
Igen, én megértem, hogy újoncként ez most megrémít, hogy egyedül kell követned őt.
Ezért most teszek veled egy kis kivételt, és kapsz valamit!
Ez a váltócipőm...
Ez pedig a tolltartóm...
Ebbe leírtam mindent arról, hogyan kell követni valakit...
A címe: "Hogyan kövessünk valakit?". Írta: Yun Mido!
- Úgy irigyellek! - Bárcsak az enyém lehetne!
"Ha ma lusta vagy, egész életedben az maradsz."
"De a lustálkodásnak nem sok értelme van."
Ezek a te gondolataid?
Sok sikert!
- Ügyes légy! - Sok szerencsét!
Ne felejtsd el bezárni az ajtót, ha mész!
Várjatok meg!
11 év követési tapasztalat? Mikor kezdted ezt, az óvodában?
Ez kész vicc!
Lányok, akkor váljunk szét, és este nyolckor találkozzunk ugyanitt!
Küldjünk kör-SMS-t, ha bárki bármit talál, világos?
Rendben!
- Sok sikert mindenkinek! - Sok sikert!
De... mi ez a tumultus?
Mi az? Biztos egy híresség!
- Kétlem, hogy az volna. - Nézzük meg!
Mi lehet az?
- Jaj, hát ez meg ki? - Normálisnak tűnik.
- Micsoda pazarlás, hogy ilyen magas! - Csak új ruhákra volna szüksége!
Nekem jól van ez így!
- De ki ő... és mit csinál? - Nem tudom!
Sosem gondoltam volna, hogy van, akinek ennyire nincs érzéke a divathoz!
Na ne...
Nahát... ez nem semmi!
Koptatott farmernadrág és ilyen kabát a tél kellős közepén?
Elfelejtettem, hogy ma Chaejunnal van randevúm!
Most mihez kezdjünk?
Egyelőre bújjatok el!
Írj neki egy SMS-t, hogy az egyik tanár megbízott valamivel, és nem érsz rá!
- Ezt nem tehetem meg vele! - Hagyjuk ezt ma!
Nem akarom, hogy bárki rájöjjön, hogy ő a bátyám!
Mido!
Húgocskám! An Chaeyul!
- Ne fordulj meg! - Csak menjünk!
Mit csinálsz?
- Miért rángatsz el onnan? - Tényleg nem tudod?
- Hogy bukkanhatsz fel itt, ilyen ruhákban? - Mi van vele?
Miért foglalkozol állandóan azzal, hogyan öltözködök, mikor korábban sose érdekelt?
Mert most sokkal rosszabbul öltözöl! Ne próbálj meg vagánynak kinézni!
Ne nyaggass már ilyen semmiség miatt!
- Ugye, Mido? - Nos, az igazat megvallva...
Az igazat megvallva...
Kicsit vicces...
Most kacagjam el magam?
Addig nekem megfelel, míg az én drága Midómnak nincs baja vele!
Mindegy, most nem érek rá, hogy erről vitatkozzunk!
Midónak és nekem egy csomó randit kell behoznunk. Nem igaz?
De Chaejun...
Ma épp új ügyet kaptunk.
Igen, ő ma nagyon elfoglalt!
Hiszen tudod, milyen komolyan veszi Mido a nyomozást!
Azt hiszed, félretenné mindezt pusztán egy randi kedvéért?
Komolyan?
Na és most?
Yun Mido: "Hogyan kövessünk valakit?"
Első szabály: egyedül kell követnünk az alanyt, és végig álcáznunk kell magunkat!
Elengedhetetlen, hogy biztonságos távolságot tartsunk annak érdekében, nehogy észrevegyenek minket.
Mi számít biztonságos távolságnak? Könnyű ezt mondani!
Kettes szabály: ahelyett, hogy közvetlenül az alanyunkat figyelnénk,
használjuk ki tükrök és épületek visszatükröződő felületeit!
Mintha ő jobban tudná...
Hármas szabály: éljünk a látványosságok és járókelők nyújtotta lehetőségekkel!
Használjuk ki a körülöttünk álló embereket, hogy takarásban maradhassunk!
Még azt is megjátszhatjuk, hogy útbaigazítást kérünk tőlük, mintha eltévedtünk volna.
És ha semmi sem jut eszünkbe, egyszerűen csak mosolyogjunk!
Ugyan mit mondhatnának, ha rájuk mosolyogsz?
Izé...
- Nos... - Igen?
Jaj, maga olyan vicces!
Nahát, milyen vicces!
Kérem, segítsen megtalálni a kutyámat!
Segítene megkeresni a kutyámat? Yominak hívják!
Kitehetem ezeket a faliújságra az előkészítő iskolában. Úgy sok diákhoz eljut a felhívás.
Komolyan? Nagyon köszönöm!
Mindig olyan szorgalmasan tanulsz!
Elnézést!
Szia...
- Izé... kérdeznem kell tőled valamit! - Mi volna az?
Seyuról van szó.
Megnézted már a mosdót ezen a helyen?
Mi van vele?
Van kézkrém és szájvíz is!
- Nem jársz gyakran étterembe, mi? - Túl drágának tűnik itt minden...
- Csak élvezd ki a pillanatot! - Nem kell fizetnünk a kenyérért is?
Nagyra nyisd!
Szóval...
Rábukkantál már valami nyomra?
Nem, még semmire.
- Nincs semmi fellelhető nyom. - Tudom...
Mikor fogunk bármit is találni?
Figyu... mi ketten most vagyunk először egy párba beosztva, nem igaz?
De.
Miért van itt ilyen meleg? Ah, megsülök!
Túl melegen öltöztél?
Mindegy, hiszen tél van...
Miért, te nem?
De figyu...
A hölgy, aki elvitte a figurát...
Szerinted miért csinálhatta?
Nem tudom. Szerinted?
Mi van, ha perverz?
- Egy plüssfigura-gyűjtő szatír! - Még egy perverz?
Vagy... talán...
Láttad azokat az amerikai sorozatokat, nem?
Miért csak te eszed meg? Én egy nő vagyok, te meg csak egy nyuszi!
A drogfutár!
[A drogfutár]
Nem, azt nem hiszem...
Akkor szerinted mégis mi történhetett?
Szerintem...
Azt hiszem... azzal a figurával embereket átkozhattak meg.
Halál!
[A vudu-bábu]
Ne csináljuk ezt egymással!
Rendben, bocsi...
Chaeyul írt.
Seyu volt barátja a Myungbong Gimnázium másodéves tanulója,
és úgy hívják, Choi Changhyeon. A Myungbong-városrész vége felé lakik.
Ah, tiszta nyelvtörő!
- Jól van. - Ez a mi An Chaeyulunk!
Ti hogy haladtok, Hajae?
Épp Seyu-ék lakóépülete felé tartunk.
- Még mindig nem értetek oda? - Nálatok mi újság?
Nálunk?
Minden rendben!
- Yehi. - Igen?
Mi?
Bocsi, csak egy SMS-re válaszoltam.
- Menjünk, Yehi! - Okés.
Eljöttünk egészen Myungbongig... De most hogy fogjuk megtalálni őt?
Találnunk kell valakit, aki ismeri a Myungbong gimibe járó Choi Changhyeont.
Először... nézzünk körbe a fodrászoknál és a boltokban,
ahol az emberek szeretnek összejönni és pletykálkodni! Hátha találunk valamit.
Rendben!
Mi lenne, ha megnéznénk azt a helyet?
- Az idősek közösségi házát? - Aha.
Igaza van.
Ők általában mindent tudnak, ami a környéken történik.
A nagymamám még azt is tudja, hogy a szomszéd kutyája miben sántikál.
Chaejun... király vagy!
Elnézést kérünk!
Hát, nem vagyok biztos ebben a helyben.
Jó napot, uram!
Uram, miért tetszik itt ülni teljesen egyedül?
Uram, mindenki otthon van, mert hideg van odakinn?
Ők már mind előrementek. Én vagyok az utolsó, aki még itt maradt.
Mit akartok?
Ezek szerint... egyedül ön látogatja a közösségi házat?
Uram, ne tessék ilyet mondani, mintha mit sem jelentene!
Vagány a bácsi, nem igaz? Vagány fazon!
Uram, van pár kérdésünk, amit szeretnénk feltenni önnek.
Tetszik ismerni egy Choi Changhyeon nevű diákot?
Uram, tetszik figyelni arra, amit mondunk?
Meg kell találnunk Choi Changhyeont, és annyit hallottunk, hogy a környéken lakik!
- Lehetséges volna, hogy...? - Mihez kezdjünk?
Menjünk el a fodrászhoz kérdezősködni?
Mit szólna hozzá, ha beszállnék?
Csak rajta! Tedd próbára magad!
Ezt nem láttad előre, nem igaz?
Nem, valóban nem!
Uram, milyen jól tetszik játszani!
Egyébként... ha ismerne egy Choi Changhyeon nevű fiút...
- Mit akartok ti Changhyeontól? - Üzenetet kell átadnunk neki.
Uram, tetszett hallani, amit mondtam?
Jaj, ne! Ezt most elrontottam!
- Uram, visszavonhatom a lépésemet? - Nem, azt nem lehet!
Merre lakik Choi Changhyeon?
Ne menjetek annak a felbolydult háznak a közelébe, hogy még nagyobb bonyodalmat okozzatok!
Felbolydult ház?
Changhyeon mostanában furcsán viselkedik.
Korábban kedves volt, és mindent megtett volna az anyjáért.
Aztán hirtelen megbolondult. Kiabált vele, és tárgyakkal dobálózott.
Nagy a gond náluk, bizony nagy a gond.
Meg tetszik tudni mondani, merre laknak?
Egy élénk, kék színű ház az, az utca végén.
- De számos kék ház van errefelé! - Azon az utcán ez az egyetlen!
Uram, miért csak velem tetszik kiabálni?
Jól van... akkor kezdjük el az igazi játékot?
Gyerünk!
A generális!
Ebből a sakk-mattból már nem menekülhet! És nem vonhatja vissza a lépéseit sem!
- Úgy tűnik, nyertem. - Hogy... hogy történhetett ez?
Hát nem én vagyok a legjobb?
Jun, azt hiszem, ennyi elég lesz...
Chaejun...
- Chaejun... - Igen?
Nézd csak!
Te kis...!
Jól vagy?
- Túlléptél egy határt... - De nincs mentség arra, amit tett!
Olyan vagyok, akár egy megbélyegzett rabszolga!
~ janggi: koreai sakk ~
Fogalmam sem volt, hogy ilyen ügyes janggi-játékos vagy!
- Nagyon jól játszottál! - Köszi...
Néztem, hogyan játszik a bácsi, és képes voltam megfejteni a lépéseit.
Azt akarod mondani, hogy most játszottál ilyet először?
Aha.
Na, megyünk? Induljunk!
Ahogy sejtettem... Jun tényleg állati okos!
Erősnek kell maradnom! Jun!
[Go Mija]
Ez az a ház.
Nem hiszem, hogy bárki is itthon lenne.
- Ki az? - Itthon van!
- Seyu küldött minket, és egy szívességet kért. - Seyu küldött titeket?
Nos, nem kimondottan küldött, de szerette volna, ha megtaláljuk a plüssfiguráját...
Kopjatok le! Ő és én már semmit sem jelentünk egymásnak!
Ne már!
Ne, ne csináld! Úgysem fogja elmondani nekünk!
- Biztos csúnya szakítás volt. - De ez így akkor se helyes...
Mido... egyszerűen csak menjünk innen!
- Látsz valamit? - Nem.
Csak fotózok.
Egy valamirevaló nyom sincs a tett helyszínén!
Nem mondod!
Már csak a biztonsági kamerák feltételei maradtak.
Szerinted meg fogják mutatni nekünk csak úgy, ha kérjük?
Nem vagyok biztos benne.
Még a rendőrségen sem lett bejelentve, ami történt.
Ha kitalálnánk valamit...
Talán jutnánk valamire.
Hogyan?
- Előbb menjünk el egy turkálóba! - Hova?
- Az olyan, mint a vásárlás. - Vásárlás?
Aha, vásárlás.
Menjünk!
- Jó napot! - Miben segíthetek?
Az unokatestvéremet kirabolták az épület előtt.
- Próbálom visszaszerezni, amit elloptak tőle. - Kirabolták?
- Mit loptak el tőle? - Egy pillanat!
Nénikém!
Nénikém?
Mégis miféle biztonsági rendszerük van önöknek?
- "Biztonsági rendszer"! - Hogy mondja?
Az én drága Seyumat kirabolták pont az épület előtt, ahogy pár napja hazafelé tartott.
Kirabolták? Azt mondta, Seyu... A 100-as épület 706-os lakásában lakó lányra gondol?
Kirabolták!
Bizonyára tudja, hogy Seyu szülei jelenleg a tengerentúlon tartózkodnak.
Éppen emiatt kellett volna jobban odafigyelniük rá!
Hihetetlen, hogy ilyesmi megtörténhet az ember saját otthona előtt!
Az én drága Seyum már így is eléggé szenved! Hogy fogják ezt jóvá tenni?
Nénikém, ne légy ilyen mérges! Csak beszélgessünk, rendben?
Ha kirabolták, először derítsük ki, mi történt!
Tudják, mit vitt el a rabló?
Egy rózsaszín, kitömött nyuszit.
- Egy nyuszit. - Egy plüsst?
Azt mondta, hogy egy korlátozott számban kapható figura volt.
Ó, így van! Egy korlátozott számban kapható figura!
Éppen ezért meg kell néznünk a biztonsági kameráik felvételeit!
Nem, nem nézhetik meg a biztonsági kameráink felvételeit!
Be kellene jelenteniük a történteket a rendőrségen...
Nem fogom annyiban hagyni, ami a mi Seyunkkal történt!
A lakóközösségi iroda, valamint...
A nőegylet...?
Igen, és a nőegylet meg fogja tenni a megfelelő lépéseket...!
Nénikém, semmi szükség arra, hogy felfújjuk a dolgot!
Uram, nem gondolja, hogy előbb mindenkinek meg kellene nyugodnia?
Ennek érdekében a nénikémnek meg kell néznie a biztonsági kamerák felvételeit,
de ha nem teheti meg ezt, akkor nem tudom, mire lesz képes!
Mikor történt a rablás?
- Múlt hétfőn. - Múlt hétfőn?
Akkor annak már több mint egy hete. Azt a felvételt azóta már törölhettük.
- Az nem lehet! - Itt elég régi a biztonsági rendszer.
A rendszerünk egy hét elteltével rárögzíti a felvételt a korábbi szalagra.
Elég lett volna, ha előbb megmondjuk a dátumot.
- Feleslegesen színészkedtünk! - Nem mondod...
Jól van... menjünk!
Viszlát!
Gyere már!
Raon.
Hol van a bácsikám?
Hamarosan itt lesz.
Folytatni akarod az olvasást?
Hadd olvassam végig ezt az oldalt!
Szeretnél zenét hallgatni?
Így akarod a tudtomra adni, hogy kapcsoljak be valami zenét?
Most lebuktam!
- Raon. - Igen?
Miért csináltad?
Mirae...
Miért hagytál csak úgy meghalni?
Meg kellett volna mentened!
- Mirae... - Neked...
Meg kellett volna mentened!
Mit keresel itt? Nem gondoltam volna, hogy valaha még eljössz ide.
Nem változtattad meg a kódot. Mintha csak arra vártál volna, hogy valaki eljöjjön.
Ha tudom, hogy így visszasompolyogsz, azt hiszem, megváltoztattam volna.
De ha már úgyis itt vagy, miért nem ülsz le?
Micsoda egy szarházi alak vagy...
Itt semmi sem változott.
Hogy ehetsz és aludhatsz itt mindezek után... mintha mi sem történt volna?
Miért? Talán baj?
Ha emberi lény lennél, képtelen lennél ilyesmire.
Amennyi időt eltöltöttél itt azzal, akit megöltél...
Nem gyötörnek halálra ezek az emlékek?
Jobb lenne, ha befejeznéd. Túl fáradt vagyok most ahhoz, hogy veled foglalkozzak.
Vagy talán... azért osontál be ide, mert azt hitted, nem bukkanok fel?
- Azt hiszem, akkor jobb, ha megyek. - Ne próbálj meg csak így elmenekülni!
Megértem, hogy kell valaki, akit okolhatsz és gyűlölhetsz a történtekért,
de te sem vagy már gyerek!
- Ideje, hogy továbblépj! - Na és te?
Nem volna itt az ideje, hogy felnőttként viselkedj, és bevalld, mit tettél?
Hogy bevalld, hogy megölted a saját növendékedet, aki megbízott benned?
Ha így tennék... az mégis min változtatna?
Az a lány újra visszatérne az élők közé?
Vagy...
- Attól kevésbé éreznéd felelősnek magad? - Nem.
Csupán kiderülne az igazság a világ előtt. Az igazságtalanság, ami a halálához vezetett.
És az a szörnyű dolog, amit a tanára tett a saját diákjával.
Nincs szükségem arra az igazságra, ami a te fejedben kavarog!
Ne hisztizz itt nekem többet! Vagy fedd fel a történteket, vagy egyszerűen add fel!
Na és a cáfolhatatlan bizonyíték?
Mindegy, hogy próbálod rejtegetni, esküszöm, hogy én meg fogom találni!
Tudom, hogy részletesen leírtál mindent arról, milyen szereped volt a halálában.
Leírtad az egészet a saját kezeiddel!
Milyen... naiv, hogy ezt gondolod. Jól van... próbálkozz csak!
- Ami a mai napot illeti, elmehetsz. - Várj!
Van valami, amit előbb meg kell tennem!
Mi volna az?
Na, mit gondolsz? Szerinted van esély?
Miért?
Meg fogsz ölni?
Hagyd békén An Chaeyult!
- Látom, igencsak érdeklődsz iránta. - Te vagy az, aki túlságosan érdeklődik iránta!
Csakúgy, mint Mirae esetében!
Ha hallaná, hogy mit mondasz, lehet, hogy most csalódott lenne.
Hogy olyasvalakihez hasonlítod őt, akit még csak nem is ismer.
Ne foglalkozz Chaeyullal! Hisz amúgy is elfoglalt vagy, nem igaz?
Ne vedd félvállról a szavaimat!
Nem követem el még egyszer ugyanazt a hibát. Nem hagyom, hogy a történtek megismétlődjenek!
Ha Raon.
A magam módján fogom intézni a dolgot, és ez csak rám és Chaeyulra tartozik.
Még ha bele is keverednél ebbe az egészbe, a döntés végső soron Chaeyul kezében lesz.
Ha te is érintett lennél ebben, azzal csak feleslegesen felfújnánk a dolgot.
Nem, mert meg fogom ezt akadályozni!
Ezzel a figyelmeztetéssel adok neked esélyt. Ez az egyetlen figyelmeztetés, amit kapsz!
Valóban?
Akkor tégy, amit akarsz!
Azt hiszem, akkor mostantól nem fogsz unatkozni.
Ha ez így van, biztos vagyok benne, hogy nálad ugyanez lesz a helyzet.
Mi tartott ilyen sokáig? Nem is voltatok olyan messze!
Nos... azért történt, mert le kellett beszélnünk Chaejunt arról, hogy idejöjjön velünk.
De miután ezt a sok finomságot megvette nekünk, végre elment.
De Chaejun amúgy tuti, hogy zseni!
Először látott janggit, és mégis olyan ügyesen játszott!
Számoljunk be egymásnak arról, mire jutottunk!
Mindent megtettünk, de nem jutottunk előbbre a figurát illetően.
Ami a bűntény helyszínét illeti...
Ott sem volt semmi említésre méltó.
Mivel több mint egy hete történt mindez, a biztonsági kamerák felvételeit már törölték.
Egész délután Seyut követtem, de semmi különös nem történt.
Igazából kedvesebb és figyelmesebb, mint amilyennek az ember gondolná.
Ez minden.
Hogy szereztél tudomást a volt barátjáról?
Megkérdeztem az egyik csoporttársát a különóráról.
Azt mondta, nehéz idők jártak Seyura, és szeretett volna segíteni neki.
Seyu a különórákon ismerkedett meg a volt barátjával,
és mindenki irigy volt rájuk, mert olyan remek kapcsolatuk volt.
Múlt ősszel szakítottak, miután Seyu visszatért Kanadából, ahol a szüleit látogatta meg.
Utána a volt barátja nem is ment többé az órákra.
Ez minden.
Neked aztán semmi sem kerüli el a figyelmedet, mi?
De mondd... Ugye Seyu nem vette észre, hogy követed?
- Nem, nem vett észre. - Valóban?
Ezek szerint akkor áttanulmányoztad a követésre vonatkozó útmutatómat?
Nem. Bele se néztem.
A srác már attól is nagyon mérges lett, hogy megemlítettük Seyu nevét.
Tudom, hogy szakítottak, de ez akkor sem volt helyes!
Egy kérdést sem tudtunk feltenni neki.
De Seyu már mondta, hogy csúnya szakítás volt.
Szóval érthető ez a reakció.
Kiderítettük, hogy a srác hirtelen furcsán kezdett viselkedni.
Közel álltak egymáshoz az édesanyjával, mégis elkezdett veszekedni vele.
Szerintetek ennek köze lehet Seyuhoz?
Lehet, de az is előfordulhat, hogy semmi köze hozzá.
Mi van... ha a srác anyukája vette el a figurát?
De mi van, ha ennek az egésznek semmi köze a figurához?
Az azt jelentené, hogy feleslegesen vájkáltunk mások magánéletében.
Mivel Seyu szeretné, ha megtalálnánk neki a figurát, koncentráljunk hát erre!
Természetesen meg fogjuk találni neki.
De valami azt súgja nekem, hogy meg kell fejtenünk a kettejük közti titkot,
hogy megtalálhassuk a bábut.
Akkor mégis hol kezdjük?
Mi lenne, ha vennénk neki egy ugyanolyan figurát, és mára befejeznénk?
- Mégis hol találnánk egy ugyanolyan figurát? - Feltehetnénk valamit a netre!
Olyan sok dolgot meg lehet már ott találni! És még többen lehetnek, akik el akarják adni a sajátjukat!
Igen, ez az! A használt tárgyak piaca!
[Keresem: A képen látható, rózsaszín kitömött nyuszit.]
Ha az eladó a kép láttán kapcsolatba lép velünk, akkor talán a figuráról is többet megtudhatunk.
Akkor most csak arra kell várnunk, hogy valaki ránk írjon.
Nem, Hajae és Seongyun majd foglalkozik a figurával!
Mi megpróbálunk többet megtudni Seyuról és a volt barátjáról.
Rendben.
Hol lehet a rózsaszín nyuszi?
Az az érzésem, hogy ha tovább követjük a nyuszit, az csak még jobban megbonyolítja a dolgokat.
- Jaj, de éhes vagyok! - Mit akartok enni?
Seyu, várj meg...
[Tanári szoba]
Mi van veled mostanában? Valami baj van?
Nincs... Sajnálom, ha aggodalmat okoztam...
Mondd, mégis hogy bízzak benned, ha ilyen vagy?
Ha ezt így folytatod, lemondhatsz arról, hogy bejutsz a Szöuli Egyetemre!
- Pedig oda szeretnél jelentkezni, ugye? - Igen, tudom.
- Sajnálom, hogy csalódást okoztam... - Atyám... Imádkozzunk!
Mennyei Atyánk, kérlek, vigyázz a mi Seyunkra...!
An Chaeyul, mit csinálsz? Azt mondtad, beszélni akarsz velem.
Igen, nos...
Ha a Testnevelési Főiskolára szeretnék menni, mire volna szükségem?
A Testnevelési Főiskolára?
A testnevelési főiskolára szeretnél jelentkezni?
- Úgy gondoltam, hogy ha megteszem a megfelelő lépéseket... - Igen, persze!
Ha most elkezded a megfelelő felkészülést, teljesen lehetséges bekerülnöd!
Ugye? Ezért...
Chaeyul, ami a Testnevelési Főiskolát illeti...
Azt hiszem, most már késő belekezdeni! El fogok késni!
Sajnálom, majd máskor beszélünk róla!
Bocsánat!
Most csak szórakozott velem, vagy mi?
Szóval... milyen nehéz bekerülni a Testnevelési Főiskolára?
Hogyan?
Ha bármikor lebuksz, csak tedd fel ezt a kérdést!
Legyél tiszta, vidám és gátlástalan!
Nos... azt mondta, hogy lehet, hogy már késő számomra.
Nahát, későre jár az idő!
Jól van, akkor szia!
Várj, Seyu!
Azt mondtad, hogy a nyuszi egy dallamot játszik le, ha megnyomod.
Mondtad, hogy még emlékszel a dallamra.
- Felvetted az egészet? - Hogyan?
A neved Seyu, nemde?
- Jó napot. - Jó napot.
Ez egész jó ahhoz képest, hogy nem zenei szakra jársz.
Ha a zenei képesítés érdekelne, nem állítanálak meg.
Már nem foglalkozom ezzel.
Biztos van jó pár rejtett tehetséged.
- Felvetted? - Igen.
Mondd...
- Nincs neked egy nővéred? - Hogyan?
Nem, nincs.
Egy nővére?
Miért kérdezne tőle ilyet?
Kaptunk egy üzenetet a fórumról! Valakinek van egy eladó nyuszija!
Jól van, találkozzunk a megszokott helyen ebédszünetben!
- Meg van adva egy telefonszám. - Akkor hívjuk fel gyorsan!
- Mit mondjak? - Majd én beszélek!
- Halló? - Ó, halló?
Igen, tessék?
Úgy értesültem, hogy van egy eladó, rózsaszín nyuszifigurája.
Ó, igen. Mennyiért szeretné megvásárolni?
Előbb hadd kérdezzem meg: ez egyike annak a limitált kiadású, 100 darabnak?
Azoknak, melyeket a gyártó ajándékba adott a megvásárolt ruhákhoz.
Igen. A férjemtől kaptam ajándékba.
Ó, értem.
Mennyit lenne hajlandó fizetni érte?
Én olyan 150000 wonra gondoltam.
~ kb. 37500 forint ~
150000 won? Ez a sunyi nő...!
- Izé... - Még egy kérdés!
Mi volt ennek a ruhadarabnak a márkája?
Ez egy komoly kérdés? Mamang Rappang.
Ez nevetséges... Most tesztelni akar engem?
Mennyiért akarja megvenni?
Nem fogom megvenni!
Ez igen! Imádlak!
Megtaláltam!
- De hiszen ezek... - Kismamaruhák...
Ezek szerint Seyu kismamaruhát kapott a barátjától ajándékba?
Biztos ez?
Miért vett neki a srác kismamaruhákat?
Ezeket szereti?
Te jó ég!
Na ne...
Lehetetlen...!
Seyu, kölcsön adod nekem a tornaruhádat?
Persze.
Köszike. Mondd, minden rendben van már Changhyeonnal és veled?
Miről beszélsz?
Az előkészítő suli épülete előtt találkoztam a minap egy elsőssel.
Azt mondta, nehéz napjaid vannak Changhyeon miatt. És hogy segíteni szeretne.
Ezért gondoltam, hogy lehet, hogy újra össze próbálsz jönni vele.
Szó sincs ilyesmiről.
Ó, valóban?
Nos, akkor vigyázok ezekre, és nemsokára visszaadom!
Seyu, mi szél hozott ilyen váratlanul? Még keressük neked a figurát.
Hagyjátok abba!
- Tessék? - Csak felejtsétek el az egészet, oké?
Ne keressétek a figurát!
Elkezdtetek kutakodni, mi történt köztem és Changhyeon között?
Miért? Csak annyit kértem, hogy találjátok meg a nyuszit! Miért csináltátok ezt?
Mi... azt hittük, hogy a figurának köze lehetett kettőtök kapcsolatához...
Csak azért tettük, hogy könnyebben teljesíthessük a kérésedet!
Nem volt semmilyen hátsó szándékunk! Komolyan!
Ne legyetek nevetségesek!
Sajnálom... Seyu...
Bárhogy is volt... Mindennek vége!
Eleve hiba volt segítséget kérnem tőletek!
Szálljatok le erről az ügyről!
Menjünk... A tanítás hamarosan kezdődik.
- Sziasztok. - Jó napot!
- Osztálytitkár? - Felállni! Meghajlás!
- Jó napot kívánunk! - Jó napot kívánunk!
- Nem hiányzik senki, ugye? - Nem.
Akkor kezdjük is...
Ha ezt így folytatod, lemondhatsz arról, hogy bejutsz a Szöuli Egyetemre!
Azt hittük, hogy a figurának köze lehetett kettőtök kapcsolatához...
„Mivel sápadt homokszem vagyok csupán... jól emlékszem rád.”
„Pára száll fel onnan, ahol először kortyoltad a levegőt.”
„A fény élénk sugarai körülölelnek. És a szerelemben együtt töltött, boldog órák...”
Seyu, jól vagy?
Seyu? Seyu!
- Seyu! - Seyu, jól vagy?
Seyu!
Lehetséges volna... hogy Seyu terhes?
- Mi történt? - Sziréna hallatszik!
- Gyorsan! Gyorsan! - Nézzük meg!
- Mi történt? - Az ott egy mentőautó!
- Mi történt? Te jó ég! - Nem tudom!
- Kiért jött? - Mi folyik itt?
Seyu! Mi a baj? Jól vagy?
Mi a fene...?
Seyuval minden rendben lesz?
Ne aggódjatok, lányok! Mindenki menjen vissza a tanterembe!
- Az egy mentőautó! - Elmegy!
Mondjátok... Seyu rendbe fog jönni?
Szerintetek a tény, hogy Seyu kismamaruhákat kapott ajándékba... azt jelentheti, hogy terhes?
Nem tudhatjuk biztosan, de Seyu arckifejezéséből ítélve...
Vajon egy hozzá hasonló mintadiák képes lenne ilyesmire?
Ez azért valamelyest megdöbbentő.
Akkor ez megmagyarázná, hogy hirtelen összeesett.
Ha Seyu terhes, akkor ez azt jelenti, hogy a volt barátja megpróbált kibújni a felelősség alól,
és szakított vele, miután megtudta a hírt?
Igen, így lehetett. Micsoda egy szemét alak!
Az ilyen pasik nem érdemelnek egy csepp jóindulatot sem...!
Seyunak biztos nem volt könnyű dolga.
Ó, tényleg. A zene!
Ez az a dallam, amit Seyu játszott.
A dalnak lehet valami köze a babához...
Hogyne lenne...
Hiszen egy olyan figuráról van szó, melyet kismamaruhákhoz adtak ajándékba.
Lehet, hogy Seyu azt kérte, hogy ne keressük többé a nyuszit,
de addig megyünk, míg meg nem találjuk!
Mert ez az egyetlen dolog, amit megtehetünk érte.
Egyelőre vizsgáljunk meg mindent, ami Seyu barátjával kapcsolatosan gyanús lehet!
Nem, szerintem nem kellene ezt csinálnunk.
Miért?
Seyu visszavonta a kérését, és el is ájult. Még kórházba is került emiatt!
Így hát... mit akarsz elérni azzal, hogy megkeresed neki a nyuszifigurát?
Ő maga se szeretné.
Attól, hogy azt mondja, nem szeretné, még nem biztos, hogy tényleg így is gondolja.
Így igaz!
Seyu mindenkinél jobban szerette volna megtalálni azt a figurát.
És mivel ő most nincs itt velünk, csak mi kereshetjük meg neki.
Jobban utána kellene járnunk ennek az egésznek.
Én mégis inkább azzal értek egyet, amit Chaeyul mondott.
Igaza van abban, hogy Seyu tudta nélkül vájkáltunk a múltjában.
Én azt mondom, beszélnünk kellene ezzel a volt barátjával!
Bűnhődjön meg azért, amit tett!
Jól van... Akkor váljunk szét, és dolgozzunk csoportokban!
Mi szemmel tartjuk Seyu volt barátját!
Seongyun és Chaeyul, ti menjetek be Seyuhoz a kórházba!
Így nem fogunk a háta mögött tevékenykedni.
Mindannyiunk nevében mentek, mert aggódunk érte.
Így megfelel?
Jól van. Ugyanakkor...
Semmit sem fogok kérdezni tőle az esettel kapcsolatban.
Hová mész? Az ebéd már majdnem kész!
Changhyeon, csak felejtsd fel, rendben?
Changhyeon, beszéljük meg!
Ezek...?
Én... azt hiszem, megfagytam!
Látom, a szád azért még nem fagyott be...
Meddig kell itt strázsálnunk miatta?
Bújjatok el!
Menjünk utána!
Gyorsan! Szálljatok be!
Ha tanár úr...
- Jó napot kívánok. - Jó napot kívánok.
Átvitték őt az általános osztályra.
Stabilizálódott az állapota.
Sokk, stressz és extrém kimerültség hatása alatt állt, melyek további komplikációkhoz vezettek.
[77000 won]
~ kb. 19000 forint ~
Meddig megy még?
Győzzük még pénzzel?
Egyelőre igen.
De meddig?
Uram, emiatt ne aggódjon! Csak vezessen! Taposson bele!
Tapossak bele? Azt akarod mondani, hogy nem megyek elég gyorsan?
Jól van! Kapaszkodjatok!
Rajta!
Uram, szerintem nem megyünk gyorsabban...
- Taposson bele! Gyerünk! - Igyekezzen! Gyorsan!
Az őrületbe kerget!
Ó! Uram, tegyen ki minket ott! Ott jó lesz!
- Ott? - Gyorsan!
Jól van!
Ez egy urnasírhely állatoknak...
Mi van? A terhes barátnője összeesett, ő meg idejön, hogy a kutyáját sirassa?
[Páciens: Park Seyu. Nő, 18 éves] [Kezelőorvosa: Kim Yeonghwan]
[Emlékeztető: A mi Durink napja]
[Itt nyugszik Duri]
Van ennek bármi értelme?
Elnézést...
Tényleg ez most a legfontosabb?
Ti meg kik vagytok?
Seyu elájult az órán, és kórházba vitték!
Súlyos az állapota!
Na és? Miért kellene foglalkoznom vele?
Akár összeesik... akár meghal...
Hé!
Tényleg egy kutyát kell most siratnod?
A barátnőd terhes, és te ki akarsz bújni a felelősség alól?
- Te szemét! - Takarodjatok innen! Ugyan mit tudtok ti?
Biztos nagyszerű kisállat volt, hogy így törődsz vele!
Gyerünk!
Eressz el! Engedj el!
- Azt mondtam, eressz el! - Engedj el!
Engedj el!
Így van, egy plüssfigurát.
Ajándékba kaptam, ezért nagyon kedves a szívemnek.
A volt barátomtól kaptam.
Szerintetek a tény, hogy Seyu kismamaruhákat kapott ajándékba... azt jelentheti, hogy terhes?
Engedjetek el!
Vedd le róla a kezed!
Félre!
Most már bemehetünk hozzá?
Igen, menjünk be!
Nocsak... nem egyedül van Seyu ebben a szobában?
Seyu!
- Seyu! - Egyedül szeretne lenni?
Seyu! Seyu!
Hívj egy ápolót!
- Seyu! - Elnézést!
- Kérem, segítsenek nekünk! - Nyisd ki az ajtót!
Seyu, nyisd ki az ajtót!
Segítsenek! Seyu!
Seyu! Nyisd ki az ajtót!
Nyisd ki az ajtót, kérlek!
Magyar felirat: Brigi (brigichan@hotmail.com)
Angol felirat: DramaFever
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com